Priekšlikums PADOMES DIREKTĪVA, ar ko pielāgo dažas direktīvas transporta politikas jomā saistībā ar Horvātijas pievienošanos /* COM/2013/057 final - 2013/0036 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Priekšlikums Padomes direktīvai, ar ko pielāgo atsevišķas direktīvas transporta politikas jomā, ir vajadzīgs saistībā ar gaidāmo Horvātijas Republikas pievienošanas Eiropas Savienībai. Līgumu par Horvātijas Republikas pievienošanos Eiropas Savienībai[1] visas Eiropas Savienības dalībvalstis un Horvātijas Republika parakstīja Briselē 2011. gada 9. decembrī. Pievienošanās līguma 3. panta 3. punkts paredz, ka līgums stājas spēkā 2013. gada 1. jūlijā, ja pirms minētās dienas ir deponēti visi ratifikācijas instrumenti. Līguma par Horvātijas Republikas pievienošanos 3. panta 4. punkts paredz, ka Savienības iestādes var pirms pievienošanās pieņemt pasākumus, kas, cita starpā, ir minēti 50. pantā Aktā par Horvātijas Republikas pievienošanās nosacījumiem[2]. Šie pasākumi stājas spēkā, vienīgi stājoties spēkā Pievienošanās līgumam, un tie ir spēkā no Pievienošanās līguma spēkā stāšanās dienas. Pievienošanās akta 50. pantā noteikts — ja pirms pievienošanās pieņemtie tiesību akti ir jāpielāgo saistībā ar pievienošanos un vajadzīgie pielāgojumi nav paredzēti Pievienošanās aktā vai tā pielikumos, vajadzīgos tiesību aktus pieņem Padome vai Komisija (ja sākotnējo aktu pieņēmusi Komisija). Nobeiguma akta 2. punktā[3] ir minēta politiska vienošanās, kas tika panākta starp dalībvalstīm un Horvātiju Pievienošanās līguma saskaņošanas kontekstā, par vairākiem tiesību aktu pielāgojumiem, kas jāpieņem iestādēm; Pievienošanās līguma Augstās līgumslēdzējas puses aicināja Padomi un Komisiju pieņemt šos pielāgojumus pirms pievienošanās saskaņā ar Pievienošanās akta 50. pantu, tos vajadzības gadījumā papildinot un atjaunojot, lai ņemtu vērā Savienības tiesību aktu attīstību. Šajā priekšlikumā ir ietvertas visas Padomes direktīvas un Eiropas Parlamenta un Padomes direktīvas transporta politikas jomā, kurām ir vajadzīgi pielāgojumi saistībā ar pievienošanos, atbilstoši 14. sarunu nodaļai. Šis priekšlikums ir daļa no Komisijas priekšlikumu sērijas Padomes direktīvām, un tajā tehniskie pielāgojumi Padomes direktīvām un Eiropas Parlamenta un Padomes direktīvām atbilstoši sarunu nodaļām ir sakopoti atsevišķos priekšlikumos dažādām Padomes direktīvām. Šī struktūra ir izveidota, lai dalībvalstīm atvieglotu attiecīgo direktīvu transponēšanu to tiesiskajā sistēmā. Priekšlikumu kopumu tiesību aktiem, ko Komisija ir nosūtījusi Padomei, veido priekšlikumu sērijas Padomes direktīvām, no vienas puses, un priekšlikums vienai Padomes regulai, kas aptver Eiropas Parlamenta un Padomes regulas un lēmumus, kā arī Padomes regulas un lēmumus, no otras puses. Tas atbilst pieejai, kas iepriekš tika izmantota, sagatavojot Bulgārijas un Rumānijas pievienošanos[4]. Paredzēts, ka visus šajā kopumā ietvertos tiesību aktus Eiropas Savienības Oficiālajā Vēstnesī publicēs vienlaicīgi. Šajā priekšlikumā un citos priekšlikumos, kas iekļauti šajā kopumā, tiks ņemti vērā tehniskie pielāgojumi acquis, kas publicēts Eiropas Savienības Oficiālajā Vēstnesī līdz 2012. gada 1. septembrim. Tas darīts tāpēc, lai dotu pietiekamu laiku gan attiecīgajam likumdošanas procesam, gan dalībvalstu pienākumu izpildei attiecībā uz direktīvu transponēšanu un paziņošanu. Pielāgojumus, kas varētu būt nepieciešami acquis, kas Eiropas Savienības Oficiālajā Vēstnesī publicēts pēc 2012. gada 1. septembra, paredzēs attiecīgajos tiesību aktos vai veiks vēlāk, izmantojot piemērotas procedūras. Turklāt Komisija plāno 2013. gada jūlija sākumā neoficiāli iesniegt dalībvalstīm šo tiesību aktu sarakstu. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI Tā kā šim priekšlikumam ir tīri tehnisks raksturs un tas neietver politisku risinājumu izvēli, nebūtu bijis nozīmes rīkot apspriešanos ar ieinteresētajām personām vai sagatavot ietekmes novērtējumus. 3. PRIEKŠLIKUMA JURIDISKIE ASPEKTI Šā priekšlikuma juridiskais pamats ir 50. pants Aktā par Horvātijas Republikas pievienošanās nosacījumiem. Subsidiaritātes un proporcionalitātes principi tiek pilnībā ievēroti. Savienības rīcība ir nepieciešama saskaņā ar subsidiaritātes principu (LES 5. panta 3. punkts), jo tā skar tehniskus pielāgojumus tiesību aktiem, ko pieņēmusi Savienība. Priekšlikumā ir ievērots proporcionalitātes princips (ES līguma 5. panta 4. punkts), jo tas nepārsniedz to, kas ir vajadzīgs izvirzīto mērķu sasniegšanai. 4. IETEKME UZ BUDŽETU Priekšlikums neietekmē budžetu. 2013/0036 (NLE) Priekšlikums PADOMES DIREKTĪVA, ar ko pielāgo dažas direktīvas transporta politikas jomā saistībā ar Horvātijas pievienošanos EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Horvātijas Pievienošanās līgumu, un jo īpaši tā 3. panta 4. punktu, ņemot vērā Horvātijas Pievienošanās aktu un jo īpaši tā 50. pantu, ņemot vērā Komisijas priekšlikumu, tā kā: (1) Saskaņā ar Pievienošanās akta 50. pantu, ja pirms pievienošanās pieņemtajos iestāžu aktos ir vajadzīgi pielāgojumi sakarā ar pievienošanos un ja vajadzīgie pielāgojumi nav paredzēti šajā aktā vai tā pielikumos, Padome pēc Komisijas priekšlikuma ar kvalificētu balsu vairākumu vai Komisija, ja sākotnējo aktu ir pieņēmusi Komisija, pieņem šim nolūkam vajadzīgos aktus. (2) Konferences, kurā izstrādāja Pievienošanās līgumu, Nobeiguma aktā ir norādīts, ka Augstās Līgumslēdzējas Puses panāca politisku vienošanos par vairākiem iestāžu pieņemto aktu pielāgojumiem, kas vajadzīgi sakarā ar pievienošanos, un Padome un Komisija ir aicinātas pieņemt šos pielāgojumus pirms pievienošanās, tos vajadzības gadījumā papildinot un atjaunojot, lai ņemtu vērā Savienības tiesību aktu attīstību. (3) Tādēļ attiecīgi būtu jāgroza Direktīvas 91/440/EEK[5], 91/672/EEK[6], 92/106/EEK[7], 1999/37/EK[8], 1999/62/EK[9], 2003/59/EK[10], 2006/87/EK[11] un 2006/126/EK[12] , IR PIEŅĒMUSI ŠO DIREKTĪVU. 1. pants Direktīvas 91/440/EEK, 91/672/EEK, 92/106/EEK, 1999/37/EK, 1999/62/EK, 2003/59/EK, 2006/87/EK un 2006/126/EK groza, kā noteikts pielikumā. 2. pants 1. Dalībvalstis vēlākais līdz datumam, kurā Horvātija pievienosies Eiropas Savienībai, pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis nekavējoties dara zināmus Komisijai minēto noteikumu tekstus. Dalībvalstis piemēro minētos tiesību aktus no Horvātijas pievienošanās dienas Eiropas Savienībai. Kad dalībvalstis pieņem šos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarīt šādas atsauces. 2. Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva. 3. pants Šī direktīva stājas spēkā, ja stājas spēkā Horvātijas Pievienošanās līgums, tā spēkā stāšanās datumā. 4. pants Šī direktīva ir adresēta dalībvalstīm. Briselē, Padomes vārdā — priekšsēdētājs PIELIKUMS TRANSPORTA POLITIKA A. AUTOTRANSPORTS 1. 31992 L 0106: Padomes Direktīva 92/106/EEK (1992. gada 7. decembris) par vienotu noteikumu ieviešanu attiecībā uz dažu veidu kombinētajiem kravu pārvadājumiem starp dalībvalstīm (OV L 368, 17.12.1992., 38. lpp.) Direktīvas 6. panta 3. punktā aiz teksta, kas attiecas uz Franciju, iekļauj šādu tekstu: – "Horvātija: godišnja naknada za uporabu javnih cesta koja se plaća pri registraciji motornih i priključnih vozila;" 2. 31999 L 0037: Padomes Direktīva 1999/37/EK (1999. gada 29. aprīlis) par transportlīdzekļu reģistrācijas dokumentiem (OV L 138, 1.6.1999., 57. lpp.) (a) Direktīvas I pielikuma II.4. punkta otrajā ievilkumā pēc teksta, kas attiecas uz Franciju, iekļauj šādu tekstu: "HR: Horvātija". (b) Direktīvas I pielikuma III.1. punkta A. daļas b) apakšpunktā pēc teksta, kas attiecas uz Franciju, iekļauj šādu tekstu: "HR: Horvātija". (c) Direktīvas II pielikuma II.4. punkta otrajā ievilkumā pēc teksta, kas attiecas uz Franciju, iekļauj šādu tekstu: "HR: Horvātija". (d) Direktīvas II pielikuma III.1. punkta A. daļas b) apakšpunktā pēc teksta, kas attiecas uz Franciju, iekļauj šādu tekstu: "HR: Horvātija". 3. 31999 L 0062: Eiropas Parlamenta un Padomes Direktīva 1999/62/EK (1999. gada 17. jūnijs) par dažu infrastruktūru lietošanas maksas noteikšanu smagajiem kravas transportlīdzekļiem (OV L 187, 20.7.1999., 42. lpp.) Direktīvas 3. panta 1. punktā aiz teksta, kas attiecas uz Franciju, iekļauj šādu tekstu: " – Horvātija: godišnja naknada za uporabu javnih cesta koja se plaća pri registraciji motornih i priključnih vozila,". 4. 32003 L 0059: Eiropas Parlamenta un Padomes Direktīva 2003/59/EK (2003. gada 15. jūlijs) par dažu kravu vai pasažieru pārvadāšanai paredzētu autotransporta līdzekļu vadītāju sākotnējās kvalifikācijas iegūšanu un periodisku apmācību, par Padomes Regulas (EEK) Nr. 3820/85 un Padomes Direktīvas 91/439/EEK grozīšanu un Padomes Direktīvas 76/914/EEK atcelšanu (OV L 226, 10.9.2003., 4. lpp.) (a) Direktīvas II pielikuma 2. punkta c) apakšpunktā starp tekstu, kas attiecas uz Franciju, un tekstu, kas attiecas uz Īriju, iekļauj šādu tekstu: "HR: Horvātija". (b) Direktīvas II pielikuma 2. punkta e) apakšpunktā pēc teksta, kas attiecas uz Franciju, iekļauj šādu tekstu: 'kvalifikacijska kartica vozača' (c) Direktīvas II pielikuma 2. punktā b) apakšpunkta otro daļu aiz vārdiem "2. pusē ir" aizstāj ar šādu teikumu: "Ja dalībvalsts vēlas izdarīt šos ierakstus valsts valodā, kas nav iekļauta šajā valodu sarakstā: bulgāru, spāņu, čehu, dāņu, vācu, igauņu, grieķu, angļu, franču, horvātu, itāļu, latviešu, lietuviešu, ungāru, maltiešu, holandiešu, poļu, portugāļu, rumāņu, slovāku, slovēņu, somu vai zviedru valoda — tad attiecīgā dalībvalsts, neskarot citus šā pielikuma noteikumus, izstrādā apliecību ar tekstu divās valodās, no kurām viena ir kāda no iepriekšminētajām valodām." 5. 32006 L 0126: Eiropas Parlamenta un Padomes Direktīva 2006/126/EK (2006. gada 20. decembris) par vadītāju apliecībām (OV L 403, 30.12.2006., 18. lpp.) (a) Direktīvas I pielikuma 3. punktā c) apakšpunktu aiz vārdiem "Pirmajā pusē ir" aizstāj ar šādu tekstu: "c) tās dalībvalsts, kas izdod apliecību, atšķirības zīme, kura iespiesta negatīvā uz zila taisnstūra un kurai apkārt izvietotas 12 dzeltenas zvaigznes; atšķirības zīmes ir šādas: B: || Beļģija BG: || Bulgārija CZ: || Čehija DK: || Dānija D: || Vācija EST: || Igaunija GR: || Grieķija E: || Spānija F: || Francija HR: || Horvātija IRL: || Īrija I: || Itālija CY: || Kipra LV: || Latvija LT: || Lietuva L: || Luksemburga H: || Ungārija M: || Malta NL: || Nīderlande A: || Austrija PL: || Polija P: || Portugāle RO: || Rumānija SLO: || Slovēnija SK: || Slovākija FIN: || Somija S: || Zviedrija UK: || Apvienotā Karaliste (b) Direktīvas I pielikuma 3. punktā e) apakšpunktu aiz vārdiem "Pirmajā pusē ir" aizstāj ar šādu tekstu: "e) vārdi "Eiropas Savienības paraugs" tās dalībvalsts valodā(-s), kura izdod apliecību, un vārdi "Vadītāja apliecība" Savienības pārējās valodās, iespiesti rozā krāsā, veidojot apliecības fonu: Свидетелство за управление на МПС Permiso de Conducción Řidičský průkaz Kørekort Führerschein Juhiluba Άδεια Οδήγησης Driving Licence Permis de conduire Vozačka dozvola Ceadúas Tiomána Patente di guida Vadītāja apliecība Vairuotojo pažymėjimas Vezetői engedély Liċenzja tas-Sewqan Rijbewijs Prawo Jazdy Carta de Condução Permis de conducere Vodičský preukaz Vozniško dovoljenje Ajokortti Körkort;". (c) Direktīvas I pielikuma 3. punktā b) apakšpunkta otro daļu aiz vārdiem "Otrā pusē ir" aizstāj ar šādu tekstu: "Ja dalībvalsts šos ierakstus vēlas veikt citā valsts valodā nekā vienā no šīm: bulgāru, spāņu, čehu, dāņu, vācu, igauņu, grieķu, angļu, franču, horvātu, itāļu, latviešu, lietuviešu, ungāru, maltiešu, holandiešu, poļu, portugāļu, rumāņu, slovāku, slovēņu, somu vai zviedru valoda — tad attiecīgā dalībvalsts, neskarot citus šā pielikuma noteikumus, izstrādā apliecību ar tekstu divās valodās, no kurām viena ir kāda no iepriekšminētajām valodām." B. DZELZCEĻA TRANSPORTS 31991 L 0440: Padomes Direktīva 91/440/EEK (1991. gada 29. jūlijs) par Kopienas dzelzceļa attīstību (OV L 237, 24.8.1991., 25. lpp.) Direktīvas I pielikuma ostu sarakstā pēc ieraksta, kas attiecas uz Franciju, iekļauj šādu tekstu: "HRVATSKA Ploče Pula Rijeka Split Šibenik Zadar" C. PĀRVADĀJUMI PA IEKŠĒJIEM ŪDENSCEĻIEM 1. 31991 L 0672: Padomes Direktīva 91/672/EEK (1991. gada 16. decembris) par savstarpēju atzīšanu attiecībā uz valstu izdotām kuģu vadīšanas apliecībām kravu un pasažieru pārvadājumiem pa iekšējiem ūdensceļiem (OV L 373, 31.12.1991., 29. lpp.) Direktīvas I pielikumā iedaļu "B GRUPA" papildina ar šādu tekstu: "Horvātijas Republika: – Svjedodžba o stručnoj osposobljenosti/Befähigungszeugnis Zapovjednik - vrsta A/Schiffsführer – Klasse A (profesionālās kvalifikācijas sertifikāts – kuģa vadīšanas A apliecība) – Svjedodžba o stručnoj osposobljenosti/Befähigungszeugnis Zapovjednik - vrsta B/Schiffsführer – Klasse B (profesionālās kvalifikācijas sertifikāts – kuģa vadīšanas B apliecība) (saskaņā ar Rīkojumu par kuģu apkalpes locekļu amata nosaukumiem un kvalifikāciju, Oficiālais izdevums Nr. 73/09)" 2. 32006 L 0087: Eiropas Parlamenta un Padomes Direktīva 2006/87/EK (2006. gada 12. decembris), ar ko nosaka tehniskās prasības attiecībā uz iekšējo ūdensceļu kuģiem un atceļ Padomes Direktīvu 82/714/EEK (OV L 389, 30.12.2006., 1. lpp.) i) I pielikumu groza šādi: (a) pielikuma 2. nodaļā par 3. zonu pēc teksta, kas attiecas uz Franciju, iekļauj šādu tekstu: "Horvātijas Republika Donava: no 1295. km + 500 līdz 1433. km Drava upe: no 0. km līdz 198. km + 600 Sava upe: no 211. km līdz 594. km Kupa upe: no 0. km līdz 5. km + 900 Una upe: no 0. km līdz 15. km" (b) pielikuma 3. nodaļā par 4. zonu pēc ieraksta, kas attiecas uz Franciju, iekļauj šādu tekstu: "Horvātijas Republika Visi pārējie ūdensceļi, kas nav uzskaitīti saistībā ar 3. zonu". ii) Direktīvas IX pielikumu groza šādi. (a) pielikuma I daļas 4. nodaļas 4.05. panta 1. punkta sarakstā iekļauj šādu tekstu: "25 = Horvātija". (b) pielikuma III daļas 1. nodaļas 1.06. panta 2. punkta sarakstā iekļauj šādu ierakstu: "25 = Horvātija". (c) pielikuma IV daļas 1. nodaļas 1.06. panta 2. punkta sarakstā iekļauj šādu tekstu: "25 = Horvātija". [1] OV L 112, 24.4.2012., 10. lpp. [2] OV L 112, 24.4.2012., 21. lpp. [3] OV L 112, 24.4.2012., 95. lpp. [4] OV L 363, 20.12.2006., 1. lpp. [5] OV L 237, 24.8.1991., 25. lpp. [6] OV L 373, 31.12.1991., 29. lpp. [7] OV L 368, 17.12.1992., 38. lpp. [8] OV L 138, 1.6.1999., 57. lpp. [9] OV L 187, 20.7.1999., 42. lpp. [10] OV L 226, 10.9.2003., 4. lpp. [11] OV L 389, 30.12.2006., 1. lpp. [12] OV L 403, 30.12.2006., 18. lpp.